Boererate.com: Meeste diëte lei tot gewigsverlies, maar ...
Meeste diëte lei tot gewigsverlies, maar ...
Redelik goeie bewyse dui daarop dat die meeste diëte 'n mate van gewigsverlies en verbeterings in kardiovaskulêre risikofaktore oor 'n tydperk van ses maande tot gevolg het – in vergelyking met 'n gewone dieet. Dit is die bevinding van navorsing gepubliseer in The BMJ.
Na 12 maande het die gewigsverlies egter afgeneem en verbeterings in kardiovaskulêre risikofaktore het grootliks verdwyn, behalwe in die geval van die Mediterreense dieet, wat 'n klein maar belangrike verlaging in 'slegte' LDL-cholesterol veroorsaak.
Vetsug het wêreldwyd byna verdriedubbel sedert 1975, wat gelei het tot 'n oorvloed dieetaanbevelings vir gewigsbestuur en kardiovaskulêre risikovermindering.
Langtermyn is hierdie diëte nie van veel waarde nie, sommige kan selfs gevaarlik wees.
Gesond eet is ongelukkig selde gewild by die publiek. Wat is basies wil doen, is om mense aan te moedig om meer groente, peulgewasse en volgraan en minder suiker, sout en alkohol te eet.